આજે સેલફોનની કંપનીઓ બ્યુગલો વગાડે છી કે ભારતમા ૧૦૦ કરોડ સેલ ફોન થઈ ગયાં છે. હવે ૧૨૫ કરોડની વસ્તીમાં ૧૦૦ કરોડ લોકો પાસે સેલ ફોન હોય, એમાં માબાપો અને વડીલો પણ આવી જાય, આ બધા સેલ ફોનમાં લાગ્યા હોય, ટીવી જોવામાં સમય કાઢે, પછી સમજી લોને કે સંતાનો ઉપર ધ્યાન રાખવામાં સમય જ નથી મળતો. સંતાનો તો ‘દરેક જાતના’ મિત્રોમાં ભળી જાય, પણ વડીલો પોતાના મિત્રો સાથે ફોન તો થાય પણ રૂબરુ મળવાનો સમય નથી હોતો, સિવાય કે કયાંય કોઈ લગ્ન પ્રસંગ હોય કે કોઈ સામાજીક કાર્યક્રમમાં ભેગા થઈ જવાય. હવેના લગ્ન પ્રસંગો પણ એવા હોય છે કે પછી એવા બીજા પ્રસંગો હોય, ત્યાં આમંત્રણ માત્ર ‘આપશ્રી’ અથવા ‘આપ બન્ને’ માટે હોય, ત્યાં સંતાનો માટે તેમના સગાવહાલાને પણ ઓળખવાનો પ્રસંગ નથી બનતો. હવે દરેકને પ્રાઈવસી જોઈએ છે, ત્યાં નાના ફલેટ કે નાની જગ્યામાં ક્યાં મળવાની..?